46. ΑΠΟΦΑΣΙΣ ΥΠΟΥΡΓΩΝ ΒΟΗΘΟΥ ΠΡΩΘΥΠΟΥΡΓΟΥ ΚΑΙ ΕΘΝΙΚΗΣ  ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.140786 της 4 Απρ./30 Μαΐου 1972 (ΦΕΚ Β' 380) (Διόρθ. Ημαρτ. εν ΦΕΚ Β' 585 της 14  Αυγ. 1972) Περί συστάσεως κοινού Κλάδου Β1 Διοικητικού παρά τη Ανωτάτη Γεωπονική Σχολή Αθηνών, κατ' εφαρμογήν του άρθρ. 21 του Ν.Δ.751/1970. Έχοντες υπ' όψιν: 1.Τας διατάξεις α)των άρθρ. 21 και 24 του Ν.Δ.751/1970 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος» και β)των άρθρ. 15, 38 και 39 του Ν.Δ. 957/71 «περί Υπουργικού Συμβουλίου και Υπουργείων». 2.Την υπ' αριθ. Λ6/1-10/59/13.12.71 (ΦΕΚ 1018 τεύχ. Β') απόφασιν του Υπουργού Βοηθού Πρωθυπουργού. 3.Την υπ' αριθ. 21812/2.9.71 απόφασιν του Πρωθυπουργού, περί προσδιορισμού των αρμοδιοτήτων του Υπουργού Βοηθού Πρωθυπουργού κλπ. (ΦΕΚ 712/2.9.71 τευχ. Β'). 4.Την υπ' αριθ. 77/1962 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Σύστασις Κλάδου Άρθρ.1.-Οι Κλάδοι Β1 Διοικητικού-Λογιστικού, Β2 Κεντρικού Αποθηκαρίου και Β5 Δακτυλογράφων, της Β' κατηγορίας της Ανωτάτης Γεωπονικής Σχολής Αθηνών, των οποίων η διάκρισις κατηργήθη δια των διατάξεων της παρ. 1 του άρθρ. 21 του Ν.Δ.751/70, ενοποιούνται εις τον δια της παρούσης συνιστώμενον Κλάδον Β1 Διοικητικόν. Διάρθρωσις θέσεων. ΄Αρθρ.2.-Αι δια της υπ’ αριθ.69415/60/30.1.61 (ΦΕΚ 119 τεύχ.Β΄) αποφάσεως του Υπουργού Εθνικής Παιδείας και Θρησκευμάτων και των Β.Δ.974/45 (ΦΕΚ 229), 322/69 (ΦΕΚ 94) και 257/70 (ΦΕΚ 78) προβλεπόμεναι 16 θέσεις των καταργουμένων κατά το άρθρ.1 της παρούσης Κλάδων, κατανέμονται εις τον συνιστώμενον κοινόν κλάδον Β1 Διοικητικών και διαρθρούνται ως ακολούθως: 16 θέσεις επί βαθμοίς 11ω-6ω.  Άρθρ.3.-Τυπικά προσόντα διορισμού εν τω εισαγωγικώ βαθμώ του ως άνω κλάδου ορίζονται το απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως. Οι διοριζόμενοι εις τας θέσεις του Κλάδου τούτου υποχρεούνται όπως εντός εξαμήνου από του διορισμού των, υποστούν δοκιμασίαν ενώπιον Επιτροπής συγκροτουμένης κατά τας διατάξεις των παρ. 1 και 2 του άρθρ. 22 του Νόμ. 1811/1951, προς εξακρίβωσιν ικανοποιητικής γνώσεως γραφομηχανής. Οι αποτυγχάνοντες απολύονται της υπηρεσίας. Η παρούσα δημοσιευθήτω δια της Εφημερίδος της Κυβερνήσεως. 